Lauri Heikkinen

Uki Lauri Mikael Heikkinen (5. kesäkuuta 1951 Oulu – 27. syyskuuta 2004 Oulu) oli suomalainen muusikko ja kuoronjohtaja. Heikkisellä oli director musices -arvonimi.

Nuorena oululainen Heikkinen soitti useiden kevyen musiikin artistien kuten Jouko ja Kosti, Kirka, Laila Kinnunen, Tapani Kansa, Frederik, Veikko Lavi ja Olavi Virta taustayhtyeissä. Vuonna 1974 hän aloitti työt Oulun kaupunginteatterissa muusikkona ja ehti siellä olla mukana yli 200 produktiossa. Heikkinen oli mieskuoro Pohjan Laulun varalaulunjohtaja ja vuodesta 2001 Oulun Sotaveteraanikuoron johtaja. 

 Lähteet 

Luokka:Suomalaiset kuoronjohtajat
Luokka:Suomalaiset muusikot
Luokka:Vuonna 1951 syntyneet
Luokka:Vuonna 2004 kuolleet